OzLabs/hebrew-wiki-articles huggingface dataset:
פטרישה ניל

פטרישה ניל עם בעלה, [[רואלד דאל]]
פטרישה ניל
פטרישה ניל (אנגלית: Patricia Neal; 20 בינואר 1926 – 8 באוגוסט 2010) הייתה שחקנית אמריקנית זוכת פרס אוסקר לשחקנית הטובה ביותר, פרס גלובוס הזהב ופרס טוני.

==ביוגרפיה==
נולדה כפטסי לואיז ניל, בפאקרד, קנטקי וגדלה בנוקסוויל, טנסי. היא למדה משחק באוניברסיטה באילינוי, שבין חבריה לכיתה נמנה צ'רלטון הסטון, והחלה להופיע בברודוויי. היא אף זכתה בפרס טוני על ההצגה "צד אחר של היער" ב-1947, כשחקנית המשנה הטובה ביותר בדרמה, בטקס פרסי הטוני הראשון. את הופעת הבכורה הקולנועית שלה ערכה בקומדיה "הכלה המיותרת" (1949), בו כיכב רונלד רייגן בתפקיד הראשי. באותה שנה הופיעה בסרט "הלב הנמהר" לצדם של ריצ'רד טוד ורונלד ריגן.

באותה שנה כיכבה בסרט "כמעיין המתגבר", לצד גרי קופר. השניים ניהלו רומן בתקופת הצילומים. בהמשך הרומן ניל הרתה, אך הפילה כשהבינה שקופר ואשתו לא ייפרדו. ההפלה גרמה לה רגשות אשמה במשך שנים רבות.

היא כיכבה בסרטים כדוגמת "נקודת המפנה" על פי ספרו של ארנסט המינגוויי, אותו ביים מייקל קורטיז, "היום בו עמדה האדמה מלכת" שביים רוברט וייז ו"Operation Pacific" לצד ג'ון ויין. באותם ימים (1952) סבלה ניל מהתמוטטות עצבים, לקראת סיום מערכת היחסים בינה לבין קופר.

ניל פגשה את הסופר הבריטי רואלד דאל בארוחת ערב שאירחה המחזאית ליליאן הלמן ב-1951. הם התחתנו ביולי 1953 ונולדו להם חמישה ילדים, כשהבכורה נפטרה מחצבת בגיל שבע.

ב-1967, ניל כיכבה בדרמה "פנים בהמון" שביים איליה קאזאן, ובתפקיד משני בסרטים "ארוחת בוקר בטיפאני" ו"האד", עליו זכתה בפרס האוסקר לשחקנית הטובה ביותר.

ב-1959 שבה לברודוויי לתפקיד האם ב"בעל הנס", בו כיכבה גם אן בנקרופט. בפברואר 1965 פורסם בטעות בשבועון "Variety" כי פטרישה ניל נפטרה משבץ מוחי כפול, אולם האמת הייתה שהיא הייתה בקומה במשך 21 יום, כשבאוגוסט אותה שנה נולדה לה ילדה החמישי, שהייתה בת בריאה. בתום שלושים שנות נישואים התגרשה ניל מבעלה בנובמבר 1983.

ניל סירבה לתפקיד של "גברת רובינסון" ב"הבוגר", כי חשבה שהתפקיד בא זמן קצר מדי לאחר האירוע המוחי שעברה. היא שבה אל המסך הגדול בדרמה "דבר אלי בוורדים" (1968), עליו קיבלה מועמדות לפרס האוסקר. ב-1971 הופיעה בסרט טלוויזיה בשם "The Homecoming: A Christmas Story", שהיה פיילוט לסדרה "משפחת וולטונס". למרות שזכתה על תפקידה בסרט בפרס גלובוס הזהב, היא לא הוזמנה לככב בסדרת הטלוויזיה.

ב-1981 גילמה אותה השחקנית גלנדה ג'קסון בסרט הטלוויזיה על חייה "The Patricia Neal Story". בין תפקידיה המאוחרים נמנים "סיפורה של רוח רפאים", בו כיכבה לצד צוות שחקנים מרשים כפרד אסטר, מלווין דאגלס וג'ון האוסמן, בסרט הטלוויזיה "במערב אין כל חדש", גרסה מחודשת לסרט זוכה פרס האוסקר, עליו קיבלה מועמדות לפרס אמי, סרט הטלוויזיה "היידי בת ההרים" ובסרט המתח של רוברט אלטמן "מי רצח את קוקי?".

==קישורים חיצוניים==

* 
* 
* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס טוני: שחקניות
קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:שחקניות תיאטרון אמריקאיות
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי פרס דונלדסון
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
לודוויג במלמנס

לודוויג במלמנס (בגרמנית: Ludwig Bemelmans; 27 באפריל 1898 - 1 באוקטובר 1962) היה צייר וסופר אוסטרי. את ספריו כתב באנגלית.

==ביוגרפיה==
במלמנס נולד בעיר מראן שבדרום טירול (אז האימפריה האוסטרו-הונגרית) לאב צייר. ילדותו עברה עליו בנסיעות בין ערים ומלונות. לאחר שסיים את שנת לימודיו העשירית בפנימייה נוקשה ברוטנבורג שבבוואריה, החליט להגר לארצות הברית, עליה קרא תכופות בספרי ג'יימס פנימור קופר. במלחמת העולם הראשונה התגייס לצבא האמריקני. לאחר שחרורו נרשם ללימודי ציור והחל מאייר כתבי-עת שונים. ב-1934 הופע ספרו הראשון, "האנזי", הרפתקה מצוירת של ילד החוגג עם דודו את בוא השנה החדשה על פסגה בהרי טירול. 

יצירתו הידועה ביותר של במלמנס היא "מדלנה". מדלנה (בשמה המקורי: מדליין) היא ילדה ערנית ופקחית המתגוררת ולומדת בפנימייה, אותה מנהלת מדמואזל קלאבל. מדליין היא חריגה בנוף האחיד של בנות המוסד והיא נוטה להסתבך בצרות ולצאת מהן בשלום, תוך שהיא מדאיגה את מדמואזל קלאבל עד אימה. הרעיון לכתוב על מדלנה נולד אצל במלמנס בעת שהגיע לבית חולים באי צרפתי, וראה שם ילדה קטנה המתגאה בצלקת שנותרה על בטנה לאחר שעברה ניתוח להסרת התוספתן מגופה. הספר הראשון בסדרת "מדלנה" עוסק בדיוק בנושא זה. "מדלנה" יצא לאור ב-1939 וזכה להצלחה מיידית. בהמשך יצאו ספרים נוספים המספרים על המשך עלילותיה של אותה הדמות, והופקו סרטים וסדרה המבוססים עליהם. גרסה עברית של הספר הראשון, בתרגומה של אבירמה גולן, יצאה לאור ב-1996.

לודוויג במלמנס מת ב-1 באוקטובר 1962 ונקבר בבית הקברות הלאומי ארלינגטון.

==לקריאה נוספת==
* 

==קישורים חיצוניים==

* [http://www.madeline.com אתר הבית של מדליין]
* 
* 

קטגוריה:ערכים שבהם תבנית בריטניקה אינה מתאימה
קטגוריה:ציירים אוסטרים
קטגוריה:סופרים אוסטרים
קטגוריה:אישים הקבורים בבית הקברות הלאומי ארלינגטון
קטגוריה:ילידי 1898

קטגוריה:אוסטרים שנפטרו ב-1962
קטגוריה:זוכי מדליית קולדקוט
גשר למבת'

גשר למבת' מכיוון [[מילבנק, מבט לכיוון מזרח לעבר רובע למבת'.]]
גשר למבת (באנגלית: Lambeth Bridge) הוא גשר מעל הנהר תמזה במרכז לונדון המקשר בין רובע וסטמינסטר לבין רובע למבת'.

הגשר מקשר בין הגדה המערבית של הנהר לגדתו המזרחית. במיקום זה, הנהר זורם לכיוון צפון. במורד הנהר מצוי גשר וסטמינסטר ובמעלה הנהר מצוי גשר ווקסהול.

בצידו המזרחי של הגשר, ברובע למבת' מצויים ארמון למבת', רציף אלברט ובית החולים סנט תומאס. בצידו המערבי, ברובע וסטמינסטר מצוי בית התמזה (מפקדת ארגון MI5), מגדל מילבנק ומוזיאון טייט בריטניה.

== היסטוריה==
הגשר הראשון שעמד במקום זה היה גשר תלוי, שאורכו 252 מטרים (828 רגליים), אשר תוכנן על ידי פיטר ו. בארלו. גשר זה נבנה בעקבות חוק של הפרלמנט הבריטי משנת 1860, ונפתח לציבור בשנת 1862 כגשר אגרה. בשל חששות בעניין יציבות הגשר ובשל המעלה התלול שהוביל אליו, אשר הסוסים שמשכו את המרכבות באותה עת התקשו לעלות, הפך הגשר עד מהרה לגשר להולכי רגל בלבד. בשנת 1879 קיבלה מחלקת העבודות המטרופוליטינית את האחריות לתחזוקת הגשר, והמעבר בגשר הפך חופשי (בלא תשלום).

מבנה הגשר הנוכחי תוכנן על ידי ג'פרי גרובס. הגשר נפתח לציבור ב-12 ביולי 1932 בנוכחות המלך ג'ורג' החמישי. הגשר כולל ארבעה מסלולי כלי רכב. 

אורך הגשר 252 מ' המחולקים לחמש קשתות פלדה, משני פתחי הגשר מצויים אובליסקים שבראשם אצטרובלים אשר סימלו ברומא העתיקה הכנסת אורחים. רבים טועים וחושבים כי מדובר באננס ולא באיצטרובל בשל צורת הפסל.

צבעו של הגשר אדום - כצבע כיסאות בית הלורדים, בעוד שצבעו של גשר וסטמינסטר ירוק - כצבע כיסאות בית הנבחרים הבריטי.

==קישורים חיצוניים==

* מאתר מוזיאון התחבורה של לונדון:
** [https://web.archive.org/web/20070930075644/http://photos.ltmcollection.org/images/max/41/9880641.jpg גדר למבת' 1923- מבט מכיוון מילבנק]
** [https://web.archive.org/web/20070930033618/http://photos.ltmcollection.org/images/max/03/9877503.jpg גשר למבת' 1923 - מבט מכיוון דרום]

<center>גשר למבת' מכיוון [[רציף אלברט, מבט לכיוון צפון, במורד הזרם. בית התמזה משמאל.]]</center>

קטגוריה:וסטמינסטר: תחבורה
קטגוריה:למבת'
למבת'
קטגוריה:אנגליה: מבנים רשומים דרגה II
גשר ווקסהול

גשר ווקסהול (באנגלית: Vauxhall Bridge) הוא גשר פלדה מעל הנהר תמזה במרכז לונדון המקשר בין רובע וסטמינסטר בצפון מערב לבין שכונת ווקסהול בדרום מזרח. הגשר נמצא בין גשר למבת' לבין גשר גרובנור.

מצידו הצפוני של הגשר, בגדה הצפונית של הנהר מצוי אזור וסטמינסטר ובו מוזיאון טייט בריטניה ומגדל מילבנק וכן שכונת פימליקו. מצידו הדרומי של הגשר, בגדה הדרומית של הנהר מצויים תחנת ווקסהול, בניין SIS והשכונות קנינגטון וווקסהול.

נהר האפרה, אחד מהנהרות התת-קרקעיים של לונדון נשפך אל נהר התמזה מזרחית לגשר, בגדתו הדרומית של הנהר.

== היסטוריה ==
הגשר הראשון שעמד במקום זה היה גשר קשתות שתוכנן על ידי ג'יימס ווקר ונפתח לציבור בשנת 1816 כגשר אגרה. גשר זה היה הרביעי מבין הגשרים שהוצעו במקום. שלוש תוכניות קודמות להקמת הגשר באתר זה כללו שתי תוכניות של ג'ון רני: גשר אבן ובו שבע קשתות, וגשר ברזל יצוק ובו 11 קשתות, ותוכנית של סר סמיואל בנת'ם. תוכניות אלה נזנחו עוד בשלב התכנון. 

לגשר שנבנה על ידי ווקר היו תשע קשתות עשויות ברזל, והוא היה מבנה הברזל הראשון שנבנה בלונדון. בשל סחף הגאות נחשפו יסודות המבנה ויציבותו התערערה. הוחלט שלא לתקן את היסודות משיקולי עלות, וגשר זמני מעץ נבנה בשנת 1898 על מנת לאפשר את הריסת הגשר. הגשר נהרס באותה שנה, אולם בניית הגשר החדש לא החלה עד שנת 1904.

הגשר הנוכחי תוכנן על ידי סר אלכסנדר ביני. התוכנית עברה מספר שינויים על ידי מוריס פיצמוריס. הגשר הושלם בשנת 1906 ונפתח לציבור ב-26 במאי בנוכחות המלך ג'ורג' החמישי. גשר זה היה הגשר הראשון שאפשר לחשמלית לחצות את התמזה.

רוחבו של הגשר 24 מטרים, ואורכו 246.5 מטרים. הגשר בנוי מחמש קשתות פלדה המוצבות על יסודות מגרניט. סדרה של פסלי נשים המסמלות את המדעים והאמנויות, מעטרת את הגשר משני צידיו. 

== גלריה ==
<gallery>
Vauxhall_bridge_3.jpg|גשר ווקסהול. מבט במורד הזרם מכיוון הגדה הצפונית (ינואר 2006)
Vauxhall_bridge_1.jpg|אחד משמונה פסלי הגשר (2005)
VauxhallBridge1829.gif|גשר ווקסהול בשנת 1829
</gallery>
==קישורים חיצוניים==

קטגוריה:וסטמינסטר: תחבורה
קטגוריה:למבת'
ווקסהול
קטגוריה:אנגליה: מבנים רשומים דרגה II*
ג'ק אלברטסון

ג'ונתן 'ג'ק' אלברטסון (אנגלית: Jack Albertson; 16 ביוני 1907 – 25 בנובמבר 1981) היה קומיקאי, רקדן, זמר ושחקן יהודי-אמריקאי. הוא אחד מהבודדים ש: פרס אוסקר, פרס אמי ופרס טוני.

== ביוגרפיה ==
אלברטסון נולד בעיר מולדן שבמסצ'וסטס לזוג הורים יהודים, פלורה קראפט, מהגרת רוסייה ולאו אלברטסון, מהגר פולני. גם שני אחיו היו לשחקנים. אחותו הגדולה הייתה השחקנית מייבל אלברטסון . אלברטסון נשר מבית ספר תיכון ונסע לניו יורק כדי להצליח בשואו-ביזנס. הוא היה עני מדי מכדי לרכוש חדר במלון עלוב ולכן בחורף ישן בתחנת רכבת והתגנב לרכבות כשהסדרנים הלכו. בקיץ היה ישן בסנטרל פארק. עבודתו הראשונה בעסקי השעשועים הייתה בלהקת רקדני ווֹדְבִיל נודדת. עד מהרה החל להופיע כרקדן וכבדרן במקומות קבועים, כשמשם הגיע לככב בהצגות רבות בברודוויי הכוללים את "Top Banana" (שעובד אחר כך לסרט קולנוע בו כיכב אלברטסון), "The Cradle Will Rock" (שביים אורסון ולס והפיק ג'ון האוסמן), "Show Boat", "נערי הזהב" מאת ניל סיימון, עליו קיבל מועמדות לפרס הטוני לשחקן ראשי המחזה וב"הנושא היה שושנים" מאת פרנק. ד. גילרוי, עליו קיבל בשנת 1965 פרס טוני לשחקו המשנה הטוב ביותר. כשעל אותו תפקיד קיבל את פרס האוסקר ב־1969 בעיבוד הקולנועי למחזה, בו כיכבו גם פטרישה ניל ומרטין שין. הוא נודע גם בזכות שתי תוכניות רדיו מצליחות ששידר.

עוד כיכב בקולנוע בסרט האסונות "הרפתקה בפוסידון", בקומדיה המוזיקלית "דודנים מתנשקים", בכיכובו של אלביס פרסלי, "כיצד לרצוח את אישתך", לצד ג'ק למון, בדרמה "הנושא היה שושנים" לצד פטרישה ניל, וגם תרם את קולו לסרט האנימציה "השועל והכלבלב", שהיה האחרון שנעשה ברוח האנימציה הקלאסית של חברת וולט דיסני ושיחק את התפקיד בסרט "וילי וונקה ומפעל השוקולד" ב-1971 את סבא של צ'ארלי.

הוא נודע גם כשחקן טלוויזיה פורה. הבולט בתפקידיו היה בקומדיית מצבים מצליחה בשם "צ'יקו והאיש" ששודרה בין השנים 1974–1978. הוא גילם בסדרה את אד בראון (האיש) וזכה על תפקידו בפרס אמי בשנת 1976. אלברטסון הופיע גם בשורה של הופעות אורח בסדרות טלוויזיה, כגון "אזור הדמדומים", "לוסי אהובתי", "המופע של אנדי גריפית'", "בוננזה" ו"המלאכיות של צ'רלי". רובם שודרו במהלך שנות השבעים.

אלברטסון גם דיבב את עמוס סלייד בסרט "השועל והכלבלב" של אולפני וולט דיסני, שיצא לאקרנים ב-10 ביולי 1981. אלברטסון נפטר בנובמבר אותה שנה, לאחר מאבק של שלוש שנים בסרטן המעי הגס שהתגלה אצלו. הוא לא סיפר על מחלתו וכך יכול היה להמשיך לעבוד עד ליום מותו. גופתו נשרפה ואפרו פוזר במימי האוקיינוס השקט.

==קישורים חיצוניים==

* 
* 

קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:שחקני תיאטרון יהודים אמריקאים
קטגוריה:זוכי פרס טוני: שחקנים
קטגוריה:זוכי אוסקר: שחקן המשנה הטוב
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי אמי בפריים טיים: שחקן ראשי בקומדיה
קטגוריה:זוכי אמי בפריים טיים: הופעה בתוכנית מוזיקלית
קטגוריה:אמריקאים שגווייתם נשרפה
קטגוריה:יהודים שגווייתם נשרפה
קטגוריה:אמריקאים שנולדו ב-1907
קטגוריה:אמריקאים שנפטרו ב-1981
האריה, היונה ותרנגולת כחולה

האריה, היונה ותרנגולת כחולה הוא אלבום האולפן ה-28 של הזמר אריק איינשטיין, בשיתוף המוזיקאי יוני רכטר, שיצא בספטמבר 1992.

זהו שיתוף הפעולה המלא הרביעי והאחרון של איינשטיין ורכטר, לאחר ששיתפו פעולה החל משנת 1976 באלבומים "האהבה פנים רבות לה", "משירי אברהם חלפי" ו"הייתי פעם ילד".

בחירת השירים לאלבום נערכה על ידי יוני רכטר, אתי אנטה ואיינשטיין בעצמו באמצעות איסוף שירים מכ-40 ספרים. כל שירי האלבום הולחנו ועובדו על ידי רכטר, למעט השיר "אמא שלי", שהוא למעשה עיבוד חדש וקצבי ללחן של שלום חנוך, שהופיע במקור באלבומם של איינשטיין וחנוך "פלסטלינה". חידוש נוסף שמבצע איינשטיין באלבום הוא לשיר "הילדה הכי יפה בגן", שהופיע במקור באלבום "הכבש השישה עשר" בביצועה של יהודית רביץ. רביץ עצמה מתארחת באלבום בשיר "תרנגולת כחולה".

בשירי האלבום נעשה שימוש בשירי ילדים מאת יהודה אטלס, נתן אלתרמן, חיה שנהב, יהונתן גפן ושלומית כהן-אסיף. איינשטיין כתב את השיר "אמא שלי" במשותף עם שלום חנוך. מילות השיר "השיר של דוקטור דוק" נלקחו מספרו של יהונתן גפן "ילד הכרובית".

הצילום על גבי עטיפת האלבום מציג את איינשטיין בעת צילומי סרט המערכונים ההומוריסטי "כבלים" משנת 1992, כשלצידו ניצב בנו אמיר, תמונה המרמזת על עבר מול עתיד. לדברי יוני רכטר, שמו של האלבום מבוסס על שמותיהם של איינשטיין ("אריה") ושל רכטר ("יונה"), בצירוף שמו של השיר "תרנגולת כחולה". במקור תוכנן לקרוא לאלבום "צ'ילדרן", אבל לאיינשטיין הפריע השימוש במילה אנגלית, והרעיון נגנז.

בעקבות ההצלחה של הקלטת "כמו גדולים" יצר איינשטיין ביחד עם יוני רכטר, מוני מושונוב וצבי שיסל, שגם השתתפו בקלטת הראשונה, בשנת 1993 קלטת המשך ל"כמו גדולים", ובה שירים רבים מאלבום זה.

==רשימת רצועות==

==קרדיטים==
*אריק איינשטיין: שירה, קולות רקע
*יוני רכטר: קלידים, פסנתר, שירה, קולות רקע
*מיכה מיכאלי: גיטרה בס
*אלון נדל: גיטרה בס
*יצחק קלפטר: גיטרות
*עמוס הדני: גיטרות
*מאיר ישראל: תופים, כלי הקשה
*יובל שפריר: תופים, כלי הקשה
*יהודית רביץ: שירה
*יושי שדה: גיטרות וקולות רקע
*עמי איילי: קולות רקע
*מיכאל תפוח: מפיק
*רותי טוויל: מפיקה, מנהלת הפקה
*מנחם רגב: עיצוב עטיפה
*אבי ולדמן: צילום עטיפה
*יעקב מורנו: טכנאי הקלטה

==קישורים חיצוניים==

==הערות שוליים==

קטגוריה:אלבומי 1992
קטגוריה:אלבומי אריק איינשטיין
קטגוריה:אלבומי יוני רכטר
קטגוריה:אלבומים משותפים
קטגוריה:אלבומים בעברית
קטגוריה:אלבומי מוזיקה לילדים
קטגוריה:מוזיקה על בעלי חיים
קטגוריה:אריות בתרבות
קטגוריה:יוניים בתרבות
קטגוריה:תרנגולים בתרבות
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי יוני רכטר
בנימין אבניאל

בנימין אבניאל (גטשטיין) (1 בנובמבר 1906 - 18 ביוני 1993) היה חבר הכנסת מטעם תנועת החרות.

== ביוגרפיה ==
אבניאל נולד בירושלים. הוא למד בחדר ולאחריו בבית מדרש למורים בירושלים. הוא המשיך ללימודי חינוך ומדעי החברה באוניברסיטת בריסל והיה בעל תואר דוקטור למדעי החברה ולכלכלה.

הוא פרסם את הספרים: "בעיית הערבים בארץ ישראל" (תל אביב, 1936), "בעיית הקאנטונים בעובדות, מספרים והשערות", "דמוקרטיה מול דיקטטורה" ו"בעיות העבודה בארץ".

בשנת 1951 נבחר לכנסת ה-2 בסיעת חרות וכיהן כח"כ ברציפות עד 1969 (הכנסת השישית), בכנסות החמישית-השישית הוא היה נציג של גוש חירות ליברלים. במהלך כהונתו בכנסת היה חבר בוועדת הכלכלה וישב בראשה במשך 4 כנסות, כמו כן היה יושב ראש ועדת השירותים הציבוריים בכנסת השנייה. הוא היה חבר בוועדת העבודה ובועדת החוקה, חוק ומשפט בכנסת השנייה.

==קישורים חיצוניים==

* 

קטגוריה:חברי הכנסת מטעם חירות
קטגוריה:אנשי היישוב ילידי הארץ
קטגוריה:חברי הכנסת השנייה
קטגוריה:חברי הכנסת השלישית
קטגוריה:חברי הכנסת הרביעית
קטגוריה:חברי הכנסת החמישית
קטגוריה:חברי הכנסת השישית
קטגוריה:יושבי ראש ועדת הכלכלה
קטגוריה:יושבי ראש ועדת השירותים הציבוריים
קטגוריה:חברי הכנסת: אנשי מחקר ואקדמיה
קטגוריה:ישראלים שנולדו ב-1906
קטגוריה:ישראלים שנפטרו ב-1993
יוסף מרימוביץ'

יוסף מרימוביץ' (ראשון משמאל) במדי נבחרת ישראל לפני המשחק נגד נבחרת ברית המועצות (1956)
יוסף (יוסל'ה) מרימוביץ (24 ביולי 1924 – 5 במאי 2011) היה כדורגלן ומאמן כדורגל ישראלי.

==קורות חיים==
מרימוביץ' יליד מרגו, קפריסין עלה עם משפחתו ב-1927. אחיו מנחם (מנדל'ה) מרימוביץ' היה גם כן כדורגלן מכבי תל אביב.

בכל הקריירה שלו כשחקן שיחק מרימוביץ' בקבוצת מכבי תל אביב. בגיל 16 עלה לקבוצה הבוגרת והיה שותף פעיל לשש אליפויות ושישה גביעי מדינה בתפקיד קיצוני-שמאלי.

בשנת 1942, לאות הזדהות עם יהודי אירופה שנרדפו בידי הנאצים ואולצו לענוד את הטלאי הצהוב, הציע מרימוביץ' שמכבי תשחק בחולצות צהובות, בנוסף לכחול המסורתי עד לאותם ימים. באותה שנה זכה עם מכבי תל אביב באליפות השלישית בתולדותיה.

בינואר 1950 הוביל מרימוביץ' את מכבי תל אביב לניצחון הליגה הגבוה בתולדותיה, כאשר כבש ארבעה שערים בניצחון 0:13 על מכבי ראשון לציון. בעונה שלאחר מכן כבש חמישה שערים נגד הקבוצה בניצחון מכבי 1:12.

במשחק האליפות של עונת 1949/1950 (העונה הראשונה מקום המדינה), פגשה מכבי תל אביב את הפועל תל אביב למשחק לעיני 8,000 צופים באצטדיון המכביה. מכבי נזקקה לניצחון כדי לזכות בתואר, ובדקה ה-24 כבש מרימוביץ' את שער הניצחון (0-1), והעניק למכבי את האליפות. בסיום העונה זכה מרימוביץ' בתואר מלך השערים לאחר שכבש 25 שערי ליגה.

בנבחרת ישראל הופיע 14 פעמים, הבולטת שבהן כנגד ברית המועצות, בשנת 1956 באצטדיון רמת גן.

בשנת 1958, כשהוא בן 34, פרש מרימוביץ' ממשחק פעיל והמשיך את דרכו במכבי תל אביב, הפעם כמאמן, ועמה זכה בגביע המדינה.

בשנת 1964 מונה מרימוביץ' לתפקיד מאמן נבחרת ישראל, ובאותה שנה הוביל את הנבחרת לזכייה בגביע אסיה, לאחר ניצחון 1:2 בגמר מול דרום-קוריאה.

לאחר שסיים את הקדנציה הראשונה בנבחרת עבר לאמן את הפועל תל אביב וזכה עמה באליפות אסיה לקבוצות. לאחר מכן שב לאמן את מכבי תל אביב לעונה נוספת, ובשנת 1977 חזר להפועל תל אביב לקדנציה שנייה.

ב-1982 חזר מרימוביץ' לאמן את נבחרת ישראל. לאחר קמפיין מוקדמות הגביע העולמי ב-1986 סיים את תפקידו, וב-1988-1989 חזר לאמן בפעם השלישית והאחרונה את מכבי תל אביב.

במהלך הקריירה אימן מרימוביץ' גם את בני יהודה, בית"ר תל אביב ומכבי פתח תקווה.

משנת 1992, שימש מרימוביץ' כנשיא איגוד מאמני הכדורגל בהתאחדות לכדורגל בישראל.

נפטר ב-5 במאי 2011, בגיל 86. הלווייתו נערכה יום לאחר מכן בבית העלמין בקיבוץ חורשים.

==תארים==
כשחקן
* אליפויות: 7
** 1941/1942, 1946/1947, 1949/1950, 1951/1952, 1953/1954, 1955/1956, 1957/1958
* גביעי מדינה: 6
** 1940/1941, 1945/1946, 1946/1947, 1953/1954, 1954/1955, 1957/1958
* מלך שערי הליגה הבכירה (הליגה הישראלית): 1
** 1949/1950 (25 שערים)
כמאמן
* גביעי מדינה: 1
** 1958/1959
* גביע אסיה: 1
** 1964
* אליפות אסיה לקבוצות: 2
** 1966/1967
** 1968/1969

== קישורים חיצוניים ==

* [https://www.football.org.il/national-team-list-games-by-player/?player_id=80410&national_team_id=3 עמוד השחקן של יוסף מירמוביץ] באתר ההתאחדות לכדורגל בישראל
* 
* 

קטגוריה:כדורגלני נבחרת ישראל
קטגוריה:כדורגלני מכבי תל אביב
קטגוריה:כדורגלני גביע אסיה 1956
קטגוריה:מאמני מכבי תל אביב
קטגוריה:מאמני בני יהודה תל אביב
קטגוריה:מאמני נבחרת ישראל בכדורגל
קטגוריה:מאמני הפועל תל אביב
קטגוריה:מאמני מכבי פתח תקווה
קטגוריה:ישראלים ילידי קפריסין
קטגוריה:יהודים קפריסאים
קטגוריה:אישים הקבורים בחורשים
קטגוריה:ישראלים שנולדו ב-1924
קטגוריה:ישראלים שנפטרו ב-2011
לאופולד גראץ

לאופולד גראץ (בגרמנית: Leopold Gratz; 4 בנובמבר 1929 – 2 במרץ 2006) היה פוליטיקאי אוסטרי מטעם המפלגה הסוציאל-דמוקרטית האוסטרית. ראש העיר וינה בשנים 1973–1984.

==ביוגרפיה==
חלק מלימודיו (בית ספר תיכון) בילה כסטודנט במכון הלאומי לחינוך פוליטי (נפולה). בשנים 1947–1952 למד משפטים באוניברסיטת וינה, וסיים את חוק לימודיו ב 1956. הוא היה מעורב בנוער הסוציאליסטי והיה יו"ר הדור הצעיר. משנת 1953 עבד כשכיר במועדון הפרלמנטרי של המפלגה הסוציאליסטית של אוסטריה (SPÖ) ומשנת 1955 שימש כחבר פרלמנט.<ref></ref> בשנים 1963–1966 היה גראץ חבר במועצה הפדרלית של אוסטריה (הבונדסראט), ובשנים 1970–1971 היה שר החינוך והאומנות. בשנים 1966–1973 ו-1986–1989 היה גראץ חבר המועצה הלאומית של אוסטריה, ומ-1971 עד 1973 היה מוביל הקבוצה הסוציאליסטית בפרלמנט האוסטרי.

בשנים 1973–1984 כיהן גראץ כראש העיר וינה. ב-1976 מונה ליושב ראש הפלג הסוציאליסטי בעיר. בשנים 1984–1986 מונה לשר החוץ ובשנים 1986–1989 היה נשיא המועצה הלאומית. כהונתו כראש העיר וינה באה לקצה לאחר שערורייה שהתנהלה סביב אופן בניית בית החולים המרכזי בעיר. גראץ גם פוטר מהממשלה ב-1989 לאחר שערורייה נוספת של פרשת איש העסקים אודו פרוקש.

גראץ נפטר בווינה ב-2 במרץ 2006 בגיל 76.

==קישורים חיצוניים==

* 

==הערות שוליים==

קטגוריה:אישים הקבורים בבית הקברות המרכזי בווינה
קטגוריה:ראשי עיריית וינה
קטגוריה:שרי החוץ של אוסטריה
קטגוריה:שרי החינוך של אוסטריה
קטגוריה:אוסטרים שנולדו ב-1929
קטגוריה:אוסטרים שנפטרו ב-2006
נקודת שקילות

נקודת שקילות, נקודה אקוויוולנטית או נקודה סטוכיומטרית של תגובה כימית היא כאשר מספר המולים של טיטרנט שווה מבחינה סטוכיומטרית למספר המולים של מגיב כלשהו שאת ריכוזו בודקים (הנקרא אנליט). זהו מספר המולים הקטן ביותר שמגיב או סותר את התגובה במלואה. במקרים מסוימים ישנם מספר נקודות שקילות שהן כפולות של נקודת השקילות הראשונה, למשל בחומצות דו פרוטיות.

בנקודת השקילות, ישנה נקודת פיתול בעקומת הטיטרציה.

נקודת הסיום (דומה אך לא שווה לנקודת השקילות) היא הנקודה בה האינדיקטור משנה את צבעו בטיטור המסתמך על צבע ועל פי רוב היא מעט מעבר לנקודת השקילות.

==שיטות לקביעת הנקודה האקוויוולנטית==
ישנן שיטות רבות לקביעת הנקודה האקוויוולנטית, ביניהן:
*אינדיקטור pH: זהו חומר המשנה את צבעו כתגובה לשינוי כימי. אינדיקטור חומצה-בסיס (למשל פנולפתלאין) משנה את צבעו בהתאם ל־pH. מוסיפים כמה טיפות של האינדיקטור הנבחר וכאשר הצבע משתנה, התמיסה הגיעה לנקודת הסיום ובקירוב גם לנקודת השקילות.
*נגד משתנה: ניתן להשתמש בנגד משתנה או פוטנציומטר כאינדיקטור. זהו מכשיר המודד את פוטנציאל האלקטרודה של התמיסה. הפוטנציאל של האלקטרודה ייתשנה בהגעה לנקודה האקוויוולנטית.

*מד pH: זהו נגד משתנה שמשתמש באלקטרודה הרגישה לריכוז ההידרוניום בתמיסה. זו דוגמה לאלקטרודת יונים בררנית. שיטה זו מאפשרת למדוד את ערך הגבה לכל אורך הטיטור. בנקודת השקילות יהיה שינוי חד בדרגת ה-pH. זוהי שיטה יותר מדויקת מאשר אינדיקטור.
* מוליכות: המוליכות החשמלית של תמיסה תלויה ביונים הנמצאים בה. במהלך טיטרציות רבות, המוליכות משתנה בצורה ניכרת. (לדוגמה, במהלך טיטרצית חומצה בסיס יוני ההידרוניום וההידרוקסי מגיבים ליצירת מים. בעקבות כך, משתנה המוליכות של התמיסה.) המוליכות הכוללת של התמיסה מושפעת על ידי יונים נוספים הקיימים בתמיסה. לא כל היונים משפיעים בצורה שווה על המוליכות. ההשפעה על המוליכות משתנה בהתאם לניידות החשמלית של כל יון ולריכוז של היונים (כוח יוני). לכן, ניבוי השינוי במוליכות קשה יותר ממדידת המוליכות.
*שינוי צבע: בתגובות מסוימות, התמיסה משנה את צבעה ללא צורך באינדיקטור.
*ספקטרוסקופיה: ניתן להשתמש בספקטרוסקופיה על מנת למדוד את כמות האור הנקלטת על ידי התמיסה כל עוד הספקטרום של הטיטרנט או האנליט ידועים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תכונות כימיות
תולעניים

Caecilia nigricans
תּוֹלְעָנִיִּים (שם מדעי: Caeciliidae) היא משפחה בסדרת חסרי הרגליים. תפוצתם כוללת את מרכז ודרום אמריקה, אפריקה המשוונית, איי סיישל והודו.

התולעניים היא בין המשפחות הפרימיטיביות ביותר במחלקת הדו-חיים. צורתם דומה לזו של תולעים טבעתיות, ומכאן שמם. נקודת דמיון נוספת לתולעים הטבעתיות היא היעדר הרגליים. עורם לח, וקיים עליו ריר באופן תמידי. צבעם אפור־כחול. עיניהם קטנות מאוד, והן מכוסות בעור, בדומה ליתר חסרי הרגליים. התולעניים חיים בחורים שהם חופרים לעצמם, בדרך-כלל ליד מקור מים (נחל או אגם). חלק מהתולעניים מטילים את צאצאיהם חיים, בעוד אחרים מטילים כ-20 ביצים בכל הטלה. כאשר הנקבה נדרשת לשמור על הביצים, היא מתפתלת ומתקפלת, ושומרת על הביצים בין הקיפולים. הראשנים גדלים במים, ובתחילה עיניהם אינן מכוסות בעור. רק לעת הגעה לבגרות אלו מתכסות בעור המאפיין את הפרטים הבוגרים. הם מאבדים את הזימים ואת סנפיר הזנב. את יתר ימיהם יבלו בחורים בתוך האדמה.

==סוגים==
סוגים רבים הנכללים פה, סווגו במיונים שונים תחת משפחות אחרות:
*Boulengerula
*Brasilotyphlus
*תולען (Caecilia)
*Dermophis
*Gegeneophis
*Geotrypetes
*Grandisonia
*Gymnopis
*Herpele
*סוג ומין יחיד Hypogeophis rostratus
*סוג ומין יחיד Idiocranium russeli
*Indotyphlus
*סוג ומין יחיד Luetkenotyphlus brasiliensis
*Microcaecilia
*Mimosiphonops
*Oscaecilia
*Parvicaecilia
*סוג ומין יחיד Praslinia cooperi
*Schistometopum

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1814
קטגוריה:טקסונים שתוארו בידי קונסטנטין סמואל רפינסק
קטגוריה:חסרי רגליים
1562

== אירועים ==
* ההוגנוטים מקימים את שארלפורט, המושבה האירופאית הראשונה במה שלימים תהיה דרום קרוליינה

== נולדו ==
* יאן פיטרסזון סוולינק, מלחין הולנדי (נפטר ב-1621)

== נפטרו ==

* פייטרו הקדוש מוורמיגלי, שנשרף ככופר לאחר מותו (נולד 1500)

== לוח שנה ==









==קישורים חיצוניים==
צ'ארלס לי (כדורסלן)

צ'ארלס לי (באנגלית: Charles Lee; נולד ב-11 בנובמבר 1984) הוא כדורסלן עבר ומאמן כדורסל אמריקאי המשמש כמאמן שארלוט הורנטס מליגת ה-NBA.

== קריירת מכללות ==
לי שיחק כדורסל מכללות כרכז וקלע באוניברסיטת באקנל בשנים 2002–2006. ב-2005 ו-2006 הוביל את הקבוצה לזכייה באליפות הפטריוט ליג ולסיבוב השני בטורניר אליפות המכללות בכדורסל, ובשנתו האחרונה אף נבחר לשחקן העונה באזור. הוא נבחר פעמיים לחמישיית העונה הראשונה בפטריוט ליג (2004, 2005) ופעם אחת לחמישייה השנייה (2003). הוא סיים את הקריירה שלו בבאקנל עם 1,147 נקודות (11 למשחק), 568 ריבאונדים (5.5 למשחק), 224 אסיסטים (2.2 למשחק) ו-167 חטיפות (1.61 למשחק).

לי נרשם לבאקנל שנה לפני שהאוניברסיטה החלה להציע מלגות לספורטאים מצטיינים, ונחשב על ידי הניו יורק טיימס לאחד השחקנים הטובים ביותר בכדורסל המכללות ללא מלגות.

== קריירה מקצועית ==
לאחר שלא נבחר בדראפט ה-NBA {{כ}}2006 שיחק לי בסן אנטוניו ספרס בליגת הקיץ של ה-NBA ובקדם העונה, אך שוחרר לפני תחילת העונה עצמה. בנובמבר 2006 הוא חתם בהפועל גלבוע/עפולה מליגת העל בכדורסל, ובעונת העמיד ממוצעים של 9.7 נקודות, 4.1 ריבאונדים, 2.5 אסיסטים ו-1.8 חטיפות למשחק. לאחר מכן הוא שיחק בוורוויה-פפינסטר מהליגה הבלגית וגטינגן וארטלנד דראגונס מהבונדסליגה הגרמנית.

== קריירת אימון ==
=== עוזר מאמן (2012–2024) ===
ב-25 ביוני 2012 מונה לי לעוזר מאמן בקבוצת הכדורסל של האלמה מאטר שלו, אוניברסיטת באקנל.

ב-20 באוגוסט 2014 הוא מונה לעוזרו של מייק בודנהולצר באטלנטה הוקס, ועם עזיבתו של בודנהולצר ב-2018 למילווקי באקס מונה לעוזרו בקבוצה. ב- הוא זכה עם הקבוצה באליפות ה-NBA, ולאחר עזיבתו של עוזר המאמן הבכיר דרווין האם ללוס אנג'לס לייקרס ב-2022 הוא מונה למאמן ראשי שותף. ב-11 ביוני 2023 מונה לי לעוזרו הבכיר של ג'ו מאזולה בבוסטון סלטיקס.

=== שארלוט הורנטס (2024–הווה) ===
ב-9 במאי 2024 מונה לי למאמן הראשי של שארלוט הורנטס.

== חיים אישיים ==
לי נשוי ללינדזי, גם היא שיחקה כדורסל באוניברסיטת באקנל, ויש להם שלושה ילדים. הוא התמחה במנהל עסקים.

== קישורים חיצוניים ==

*[https://basket.co.il/player.asp?PlayerId=87 פרופיל], באתר מנהלת ליגת העל בכדורסל

== הערות שוליים ==

קטגוריה:מאמני שארלוט הורנטס
קטגוריה:כדורסלני אוניברסיטת באקנל
קטגוריה:כדורסלני גטינגן
קטגוריה:וושינגטון די. סי.: כדורסלנים
קטגוריה:כדורסלני ארטלנד דראגונס
קטגוריה:כדורסלני הפועל עפולה
קטגוריה:ספורטאים אמריקאים בישראל
קטגוריה:ספורטאים אמריקאים בגרמניה
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:אמריקאים שנולדו ב-1984
סילוניות

[[לוליגו אילתי בפארק הלאומי קומודו]]
סִילוֹנִיּוֹת או ראש-רגלאים (שם מדעי: Cephalopoda) הן מחלקה של רכיכות. את הפרטים המשתייכים למחלקה זו מאפיינים גוף בעל שני צדדים סימטריים זה לזה, ראש בולט, והתאמה מורפולוגית של כף הרגל – הידרוסטט שרירי (Muscular hydrostat), הדומה לזרוע או לזרוע ציד (Tentacle). במלקולוגיה (חקר הרכיכות, Malacology) קיים תחום מיוחד לחקר מחלקה זו הנקרא Teuthology.

לסילוניות יש היסטוריה גאולוגית ארוכה. הנאוטילוסאים הראשונים נמצאו בשכבות הקמבריון המאוחרות,<ref name="Dzik1981"></ref> ונציגים אחרים של הקבוצה נוכחים בלאגרשטטה הקדומה ביותר בקמבריון.<ref name="SmithAndCaron2010"></ref><ref></ref>

המחלקה כוללת שתי תת-מחלקות. במיניה של תת-המחלקה דיונונים, קונכיית הרכיכה הפכה לפנימית, או שהיא נעדרת כליל; תת-מחלקה זו כוללת את התמנונאים, הדיונונאים, ודיונוני הרחף. תת-המחלקה האחרת היא נאוטילוסאים, ומיניה הם בעלי קונכייה; תת-מחלקה זו מכילה את הנאוטילוס.

כיום קיימים מעל 750 מינים במחלקת הסילוניות.

==טקסונומיה==
*מחלקה סילוניות (Cephalopoda)
**תת-מחלקה אמוניטים (Ammonoidea) - נכחדה
**תת-מחלקה נאוטילוסאים (Nautiloidea)
**תת-מחלקה דיונונים (Decapodiformes)
***קבוצה בלמניטים (Belemnoidea) - נכחדה
***סדרה דיונונאים (Sepiida)
***סדרה דיונונים מעוגלים (Sepiolida)
***סדרה ספירולאים Spirulida
***סדרה דיונוני רחף (Teuthida)
**על-סדרה Octopodiformes
***סדרה דיונונים ערפדיים (Vampyromorphida)
***סדרה תמנונאים (Octopoda)

==קישורים חיצוניים==

* 

* 
* 

==הערות שוליים==

קטגוריה:בעלי חיים שתוארו ב-1797
קטגוריה:טקסונים שתוארו בידי ז'ורז' קיווייה
*
פרנץ פישלר

פרנץ פישלר (בגרמנית: Franz Fischler; נולד ב-23 בספטמבר 1946) הוא פוליטיקאי אוסטרי מטעם מפלגת העם האוסטרית. כיהן כנציג האוסטרי באיחוד האירופי הממונה על חקלאות, פיתוח כפרי ודיג.
== ביוגרפיה ==
פישלר נולד בכפר אבזאם במדינת טירול שבאוסטריה. למד חקלאות באוניברסיטת וינה לחקלאות, וסיים שם את חוק לימודיו, וב-1978 קיבל תואר דוקטור. בשנים 1973-1979 עבד כמסייע באוניברסיטה לחקלאות, לאחר מכן עבד בלשכת החקלאות של טירול ולבסוף כמנהל הלשכה בשנים 1985-1989.

בין 1989 ו-1994 כיהן כשר החקלאות והייעור, ומאז 1990 היה חבר המועצה הלאומית של אוסטריה. ב-1995 מונה לנציג האוסטרי באיחוד האירופי, כממונה על החקלאות והפיתוח כפרי (בשנת 2004 חילק את התפקיד עם סנדרה קלניאטה). ב-1999 מונה גם לממונה על הדיג. בין השנים 1999-2004 היה חבר בהנציבות האירופית בראשות רומאנו פרודי. הוא היה פעיל בהכנה ואישור של Agenda 2000 - תוכנית רפורמה של מדיניות בתחום החקלאות של הקהילה האירופאית.

בשנת 2011 החליטה ממשלת להציב אותו כמועמד מטעמה ליו"ר ארגון המזון והחקלאות של האו"ם.

==קישורים חיצוניים==

* [http://ec.europa.eu/archives/commission_1999_2004/fischler/index_en.htm פרנץ פישלר] בארכיון הנציבות האירופית

קטגוריה:חברי נציבות האיחוד האירופי
קטגוריה:שרי החקלאות של אוסטריה
קטגוריה:אוסטרים שנולדו ב-1946
ליבורנו (כדורגל)

א. ס. ליבורנו קאלצ'ו (איטלקית: A.S. Livorno Calcio) היא קבוצת כדורגל איטלקית נטולת תארים מהעיר ליבורנו. ליבורנו משחקת באצטדיון ארמנדו פיקי, שהוקם בשנת 1933. האצטדיון העירוני קרוי על שמו של שחקן עבר במועדון ובנבחרת איטליה באמצע המאה ה-20, אשר נהרג בגיל 37.

==היסטוריה==
ליבורנו נוסדה בשנת 1915. בסוף עונת 1948/1949 נשרה לליגה השנייה, ובסוף עונת 2003/2004, לאחר 54 שנים בליגה השנייה שבה הקבוצה לליגה הראשונה. הקבוצה שיחקה בליגה הראשונה 4 עונות, מעונת 2004/2005 ועד סוף עונת 2007/2008 שבסיומה נשרה שוב לליגה השנייה.

בעונת 2006/2007, עקב פרשת השחיתות בליגה האיטלקית שגררה שינויים בזהות הקבוצות המשתתפות במפעלים האירופיים השונים, זכתה הקבוצה להשתתף בגביע אופ"א לראשונה בתולדותיה. לאחר ניצחון בסיבוב הראשון על קבוצת פאשינג מאוסטריה הקבוצה הגיעה לשלב הבתים של גביע אופ"א, בו שיחקה גם קבוצת הכדורגל הישראלית, מכבי חיפה. המשחק ביניהן הסתיים בתוצאה 1:1. ליבורנו סיימה שלישית בבית אחרי קבוצות גלאזגו ריינג'רס מסקוטלנד ומכבי חיפה והעפילה לשלב הבא, שלב 32 האחרונות, בו הפסידה לקבוצת אספניול מספרד והודחה מהטורניר.

בעונת 2008/2009 הקבוצה שיחקה בליגה השנייה ובסוף העונה עלתה לליגה הראשונה. בעונת 2009/2010 הקבוצה שיחקה בליגה הראשונה ובסוף העונה נשרה לליגה השנייה. הקבוצה שיחקה בליגה השנייה 3 עונות, מעונת 2010/2011 ועד סוף עונת 2012/2013 שבסיומה עלתה שוב לליגה הראשונה. עונה אחת בלבד לאחר עלייתה לליגה הראשונה חזרה הקבוצה לליגה השנייה לאחר שסיימה במקום האחרון בליגה.

במהלך השנים, המועדון הדרדר לקשיים ובסיום עונת 2020/2021 המועדון ירד לסרייה ד'. באותו קיץ, המועדון פורק והוקם מחדש בליגה החמישית. בסיום העונה הוא הגיע למשחקי הפלייאוף, על עלייה לליגה הרביעית, הפסיד אך עלה בכל זאת בגלל התפרקות קבוצה אחרת. בעונת 2023/4 הוא המשיך לשחק בליגה הרביעית.

==קישורים חיצוניים==

* 

*
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1915
קטגוריה:ליבורנו
לדה (מיתולוגיה)

לדה עם הברבור
במיתולוגיה היוונית, לֶדָה (ביוונית: Λήδα) הייתה אשתו של מלך ספרטה, טינדראוס.

==לדה וזאוס==
יש גרסאות שונות ללידת הלנה במיתולוגיה היוונית. על פי מחזהו של אוריפידס, "הלנה", זאוס, שחשק בה, בא ללדה בליל כלולותיה, בדמות ברבור הנמלט מעיט ועיבר אותה. באותו הלילה הייתה לדה גם עם בעלה טינדראוס. כעבור תשעה חודשים הטילה שתי ביצים: מהאחת בקעו התאומים ילדי זאוס: הלנה ופולוקס, ומהשנייה בקעו התאומים ילדי טינדראוס - קסטור וקליטמנסטרה. הבנים מזוגות התאומים, קסטור ופולוקס, ביוונית "הדיוקסורים" או בלטינית Gemini, שעל שמם קרויה קונסטלציית התאומים, מתו, ולכן בעלה הנבחר של הלנה וחתנו של טינדראוס מנלאוס ירש את מלכות ספרטה. לפי גרסה אחרת ילדה לדה שני ילדים מטינדראוס, ובנוסף הטילה שתי ביצים, מהן בקעו הלנה ופולוקס.

==על שמה==
האסטרואיד 38 לדה שהתגלה ב-12 בינואר 1856 על ידי ז'אן שאקורנאק נקרא על שמה. השם ניתן על ידי אורבן לה-ורייה.

על שמה גם נקרא הירח לדה, אחד מירחיו של צדק.

== לקריאה נוספת ==
*

==קישורים חיצוניים==

* 
* 
* זיוה שמיר, על [https://www.zivashamir.com/post/%D7%93%D7%97%D7%99%D7%A4%D7%AA-%D7%99%D7%93-%D7%A7%D7%9C%D7%94-%D7%92%D7%95%D7%A8%D7%9E%D7%AA-%D7%9C%D7%9E%D7%A4%D7%95%D7%9C%D7%AA-%D7%91%D7%A9%D7%A8%D7%A9%D7%A8%D7%AA-%D7%A9%D7%9C-%D7%A9%D7%95%D7%A8%D7%AA-%D7%90%D7%91%D7%A0%D7%99-%D7%93%D7%95%D7%9E%D7%99%D7%A0%D7%95 "לֵדה והברבור"] [https://www.zivashamir.com/post/%D7%93%D7%97%D7%99%D7%A4%D7%AA-%D7%99%D7%93-%D7%A7%D7%9C%D7%94-%D7%92%D7%95%D7%A8%D7%9E%D7%AA-%D7%9C%D7%9E%D7%A4%D7%95%D7%9C%D7%AA-%D7%91%D7%A9%D7%A8%D7%A9%D7%A8%D7%AA-%D7%A9%D7%9C-%D7%A9%D7%95%D7%A8%D7%AA-%D7%90%D7%91%D7%A0%D7%99-%D7%93%D7%95%D7%9E%D7%99%D7%A0%D7%95 (כולל תרגום לעברית)] של ו"ב ייטס, [https://www.zivashamir.com/ אתר מב"ע], יולי 2024

==הערות שוליים==

קטגוריה:דמויות מהמיתולוגיה היוונית
קטגוריה:דמויות מהמיתולוגיה שעל שמן כוכב לכת מינורי
טריקי

אדריאן ת'וז (Adrian Thaws; נולד ב־27 בינואר 1968) הידוע בעיקר בכינוי טריקי (Tricky) הוא ראפר אנגלי. נחשב לאחד ממייסדי סגנון הטריפ הופ.

==ביוגרפיה==
טריקי נולד בשכונת־העוני נוֹל וֵסְט (Knowle West) בבריסטול באנגליה. אביו נטש את משפחתו עוד לפני שנולד ואימו מקסין קוויי (Maxine Quaye) התאבדה כשהיה בן 4 בלבד.

באמצע שנות ה-80 הצטרף לקהילת מוזיקאים בריסטולית בשם הוויילד באנץ' (The Wild Bunch, החבורה הפרועה), שמתוכה קמה בשנת 1987 להקת מאסיב אטאק. באותה תקופה זכה לכינוי טריקי קיד (Tricky Kid, ילד מוזר) או בקיצור טריקי. טריקי היה זמר אורח בשני האלבומים הראשונים של מאסיב אטאק - Blue Lines (1991) ו־Protection (1994).

בשנת 1995 טריקי הוציא את אלבומו הראשון, Maxinquaye שנקרא על־שם אימו. באלבום טריקי כתב את רוב השירים בעצמו אך שר יחסית מעט ורוב השירים בוצעו על ידי הזמרת מרטינה טופלי-בירד (Martina Topley-Bird), בת־זוגו באותה תקופה (לעיתים קרובות מופיעה בשמה הפרטי בלבד, מרטינה). האלבום זכה לביקורות משבחות ונחשב לחלוץ בסגנון הטריפ הופ, למרות שטריקי עצמו סלד מהגדרה זו.

בשנת 1996 הוציא תחת השם Nearly God אלבום עם זמרים אורחים רבים, ביניהם ביורק, טרי הול, וננה שרי. האלבום היה אפל יותר ואוונגרדי יותר מ־Maxinquaye, אך זכה גם הוא לביקורות טובות והצלחה מסחרית. מאוחר יותר באותה שנה חזר אל הכינוי טריקי את והוציא אתPre-Millenium Tension, אלבום אפל עוד יותר שבו שר יותר שירים בעצמו, אך עדיין בשיתוף מרטינה וזמרים נוספים. במהלך סיבוב ההופעות של האלבום הזה הגיע גם להופעה בתל אביב.

ב-1997 זכה לתפקיד קולנועי משמעותי בסרטו של לוק בסון, "האלמנט החמישי", בו גילם את "Right Arm" - יד ימינו של זורג, האנטגוניסט הראשי.

בשנת 1998 עבר להתגורר בניו יורק והוציא את Angels With Dirty Faces, אלבום עם צליל הרבה יותר חי ורוקיסטי מקודמיו; זה היה גם האלבום האחרון בשיתוף מרטינה. בשיר אחד באלבום התארחה הזמרת פי ג'יי הרווי. הביקורות על האלבום היו חלוקות - היו מבקרים שהיללו את הצליל החדש, והיו כאלה שהתאכזבו מכך שטריקי נוטש את המוזיקה השחורה.

ב־1999 הוציא את Juxtapose, אלבום שבו חזר לראפ מהזרם המרכזי. טריקי שר את רוב השירים בעצמו.

ב־2001 הוציא את Blowback, אלבום עם זמרים אורחים רבים, בהם אלאניס מוריסט, סינדי לאופר, אנתוני קידיס, ג'ון פרושיאנטה ואד קוולצ'יק מלהקת לייב.

ב־2003 הוציא את Vulnerable. ברוב שירי האלבום התארחה זמרת אורחת חדשה, קוסטנצה פרנקווילה (Costanza Francavilla) האיטלקייה.

ב־2008 הוציא את Knowle West Boy.

ב-2010 הוציא את Mixed Race.

ב-2013 הוציא את False Idols.

ב-2014 הוציא את Adrian Thaws.

==דיסקוגרפיה==
===אלבומי אולפן===
*Maxinquaye (1995)
*Nearly God (1996)
*Pre-Millennium Tension (1996)
*Angels with Dirty Faces (1998)
*Juxtapose (1999)
*Blowback (2001)
*Vulnerable (2003)
*Knowle West Boy (2008)
*Mixed Race (2010)
*False Idols (2013)
*Adrian Thaws (2014)

===אוספים ואלבומים נוספים===
*The Crow: City of Angels soundtrack (1996)
*Product of the Environment (1999)
*The Crow: Salvation soundtrack (2000)
*Queen of the Damned (2002)
*A Ruff Guide (2002)
*Back to Mine (2003)

==קישורים חיצוניים==

* 

* 
* 

קטגוריה:ערכים שבהם תבנית בריטניקה אינה מתאימה
קטגוריה:זמרים בריטים
קטגוריה:ראפרים בריטים
קטגוריה:אנגלים ממוצא ג'מייקני
קטגוריה:אמני דומינו רקורדינג קומפני
קטגוריה:אנגלים שנולדו ב-1968
Flash Gordon (אלבום)

Flash Gordon הוא אלבומה התשיעי של להקת הרוק קווין שיצא בשנת 1980. האלבום הוא פסקולו של סרט מדע בדיוני בשם פלאש גורדון. השירים באלבום, פרט לשניים – "Flash's Theme" ו-"The Hero", הם אינסטרומנטליים ומשולבים בקטעי שיחה מתוך הסרט עצמו. בניגוד לאלבומיה הקודמים של הלהקה, באלבום זה נעשה שימוש נרחב בסינטיסייזרים.

הסינגל "Flash's Theme" הוא היחידי שיצא מהאלבום תחת הכותרת "Flash". הסינגל הגיע למקום העשירי בבריטניה ולמקום ה-42 בארצות הברית.

== רשימת שירים ==
=== צד ראשון ===
<div style="direction: ltr;">
{|border=0
|
*# "Flash's Theme" (בריאן מיי) * – (3:29)
*# "In the Space Capsule (The Love Theme)" (רוג'ר טיילור) – (2:42)
*# "Ming's Theme (In the Court of Ming the Merciless)" (פרדי מרקיורי) – (2:40)
*# "The Ring (Hypnotic Seduction of Dale)" (מרקיורי) – (0:57)
*# "Football Fight" (מרקיורי) – (1:28)
*# "In the Death Cell (Love Theme Reprise)" (טיילור) – (2:24)
*# "Execution of Flash" (ג'ון דיקון) – (1:05)
*# "The Kiss (Aura Resurrects Flash)" (מרקיורי) – (1:44)
|}
</div>

=== צד שני ===
<div style="direction: ltr;">
{|border=0
|
*# "Arboria (Planet of the Tree Men)" (דיקון) – (1:41)
*# "Escape from the Swamp" (טיילור) – (1:43)
*# "Flash to the Rescue" (מיי) – (2:44)
*# "Vultan's Theme (Attack of the Hawk Men)" (מרקיורי) – (1:12)
*# "Battle Theme" (מיי) – (2:18)
*# "The Wedding March" (מיי) – (0:56)
*# "Marriage of Dale and Ming (and Flash Approaching)" (מיי/טיילור) – (2:04)
*# "Crash Dive on Mingo City" (מיי) – (1:00)
*# "Flash's Theme Reprise (Victory Celebrations)" (מיי) – (1:23)
*# "The Hero" (מיי) – (3:31)
|}
</div>

=== רצועת בונוס במהדורת הוליווד רקורדס משנת 1991 ===
<div style="direction: ltr;">
{|border=0
|
"Flash's Theme (1991 Bonus Remix by Mista Lawnge, 9.5)" (מיי) – (6:43)
|}
</div>

=== רצועות בונוס במהדורת Anniversary משנת 2011 ===
*#"Flash" (Single Version)
*#"The Hero" (October 1980… Revisited)
*#"The Kiss" (Early Version, March 1980)
*#"Football Fight" (Early Version, No Synths! - February 1980)
*#"Flash" (Live in Montreal, November 1981)
*#"The Hero" (Live in Montreal, November 1981)
*המסומנים יצאו כסינגלים.

== משתתפים ==
* ג'ון דיקון: גיטרה בס, גיטרה, סינטיסייזר
* בריאן מיי: גיטרה מובילה, שירה, סינטיסייזר
* פרדי מרקיורי: זמר מוביל, סינטיסייזר
* רוג'ר טיילור: תופים, טימפני, שירה, סינטיסייזר
* הווארד בלייק: קטעי תזמורת נוספים.

==קישורים חיצוניים==

קטגוריה:אלבומי קווין
קטגוריה:פסקולים באנגלית
קטגוריה:אלבומי חברת אלקטרה רקורדס
קטגוריה:אלבומי חברת EMI
קטגוריה:פסקולים מ-1980
אובלסט

אובלסט (ברוסית ובאוקראינית: область; בבלארוסית: вобласць; בצ'כית ובסלובקית: oblasť; בבולגרית: о́бласт) הוא מושג המתייחס ליחידה אדמיניסטרטיבית בחלק מהמדינות הסלאביות. התרגום המדויק ביותר למושג זה הוא "מחוז" אך ניתן לתרגמו גם כ"אזור" או "חבל". עקב אפשרויות התרגום הרבות נהוג לתעתק את המושג "אובלסט", ולא לתרגמו. היחידה האדמיניסטרטיבית "אובלסט" נהוגה כיום ברוסיה, באוקראינה, בבלארוס ובבולגריה, והייתה נהוגה בברית המועצות לשעבר.

==אובלסטי באימפריה הרוסית==

רשימת האובלסטי באימפריה הרוסית נכון לשנת 1914:

{| border="1" cellspacing="0" style="border-collapse:collapse;" class="wikitable sortable"
|-
! מס'!! שם אובלסט!! בירה !! שם בשפת המקור !! אוכלוסייה נכון לשנת 1897 !!שטח !! הערות
|-
| 1||אקמולינסקייה ||אומסק|| Акмолинская область|| 682,000|| 594,572 || מחוז אומסק של היום
|-
| 2||אמורסקייה ||בלאגובשצ'נסק|| Амурская область|| 62,600||449,500 || מחוז אמור של היום
|-
| 3||בטומסקייה ||בטום || Батумская область|| 142,000||6,952 || בשטח גאורגיה
|-
| 4||דגסטנסקייה ||בוינקסק|| Дагестанская область|| 571,000 ||29,350 || דגסטן של היום
|-
| 5||זבאיקלסקייה ||צ'יטה || Забайкальская область|| 672,000 ||613,000 || מחוז עבר הבאיקל של היום
|-
| 6||זקספייסקייה ||אשגבאט || Закаспийская область|| 382,000|| 571,000 || בשטח טורקמניסטן
|-
| 7||קמצ'טסקייה ||פטרופבלובסק-קמצ'טסקי || Камчатская область|| ?|| ? || מחוז קמצ'טקה של היום
|-
| 8||קארסקייה ||קארס|| Карсская область|| 290,600||19,990 || בשטח טורקיה
|-
| 9||קובנסקייה ||יקטרינודר || Кубанская область|| 1,919,000||94,360 || ברובו בשטח מחוז סטברופול
|-
| 10||אוסלבט של קוזאקים של דון||נובוצ'רקסק|| Область войска Донского|| 2,500,000||152,700 ||ברובו מחוז רוסטוב ואוקראינה
|-
| 11||פרימורסקייה ||חברובסק || Приморская область|| 640,000||? || מחוז חברובסק של היום
|-
| 12||סמרקנדסקייה ||סמרקנד || Самаркандская область|| 860,000||68,692 || ברובו בשטח אוזבקיסטן
|-
| 13||סחלינסקייה ||אלכסנדרובסק|| Сахалинская область || 10,000||41,000 || מחוז סחלין של היום
|-
| 14||סמיפלטינסקייה ||סמיפלטינסק || Семипалатинская область || 685,000 ||534,360 || בשטח קזחסטן
|-
| 15||סמירצ'נסקייה ||אלמאטי || Семиреченская область|| 988,000||402,000 || בשטח קזחסטן
|-
| 16||סיר-דאריינסקייה ||טשקנט || Сыр-Дарьинская область|| 1,479,000|| 504,700 || בשטח אוזבקיסטן
|-
| 17||טרסקייה ||ולדיקווקז || Терская область|| 934,000|| 72,300 || צפון אוסטיה - אלניה, צ'צ'ניה
|-
| 18||טורגאיסקייה ||קוסטנאי|| Тургайская область|| 453,000||456,185 || בשטח קזחסטן
|-
| 19||אורלסקייה ||אורלסק || Уральская область|| 645,000||323,700 || מחוז סברדלובסק של היום
|-
| 20||פרגנסקייה ||פרגנה|| Ферганская область|| 1,572,000||160,141 || בשטח אוזבקיסטן
|-
| 21||יאקוטסקייה ||יקוטסק || Якутская область|| 270,000||4,187,900 || רפובליקת סאחה-יקוטיה של היום
|}

==ראו גם==
* מחוזות (אובלסטי) של רוסיה
*מחוזות אוקראינה
*מחוזות בלארוס
*מחוזות ליטא
*מחוזות בולגריה

קטגוריה:חלוקה מנהלית לפי סוג
קטגוריה:רוסיה: חלוקה מנהלית
Hot Space

Hot Space (בעברית: שטחים חמים) הוא אלבומה העשירי של להקת הרוק הבריטית קווין שיצא בשנת 1982. האלבום מציין נקודת מפנה מהסגנון המוזיקלי שאפיין את הלהקה באלבומיה המוקדמים ומציג סגנונות אלקטרוניים, דיסקו, פאנק והגל החדש, כתוצאה מהצלחתם הקודמת בשיר "Another One Bites the Dust". שינוי זה גרם לירידה בפופולריות של הלהקה בקרב מעריציה חובבי הרוק. באלבום משתתף הזמר דייוויד בואי. 

== רשימת שירים ==
=== צד ראשון ===
# "Staying Power" (פרדי מרקיורי) – (4:10) *
# "Dancer" (בריאן מיי) – (3:46)
# "Back Chat" (ג'ון דיקון) – (4:31) *
# "Body Language" (מרקיורי) – (4:29) *
# "Action This Day" (רוג'ר טיילור) – (3:32)

=== צד שני ===
# "Put Out the Fire" (מיי) - (3:18)
# "Life Is Real (Song For Lennon)" (מרקיורי) - (3:28) - שיר שנכתב על ג'ון לנון שנרצח שנתיים לפני יציאת השיר. כותרתו של השיר מתייחסת לשירו של לנון "Love", שבו מופיעה השורה "אהבה היא אמיתית, אמיתית היא האהבה" (Love Is Real, Real Is Love).
# "Calling All Girls" (טיילור) - (3:50)
# "Las Palabras de Amor (The Words of Love)" (מיי) - (4:26)
# "Cool Cat" (דיקון/מרקיורי) -(3:26)
# "Under Pressure" (קווין/בואי) - (4:02)

=== רצועת בונוס במהדורת הוליווד רקורדס משנת 1991 ===
#"Body Language (1991 Bonus Remix by Susan Rogers)" (מרקיורי) – (4:45)

=== רצועות בונוס במהדורת Anniversary משנת 2011 ===
#"Staying Power (Live in Milton Keynes, June 1982)"
#"Soul Brother (B-Side)"
#"Back Chat (Single Remix)"
#"Action This Day (Live in Tokyo, November 1982)"
#"Calling All Girls (Live in Tokyo, November 1982)"
*המסומנים בכוכבית יצאו כסינגלים.

== משתתפים ==
* ג'ון דיקון: גיטרה בס, גיטרה, מקלדת אלקטרונית
* בריאן מיי: גיטרה מובילה, מקלדת אלקטרונית, קולות רקע, בס סינתטי ב-"Dancer".
* פרדי מרקיורי: זמר מוביל, פסנתר, מקלדת אלקטרונית, סינתיסייזר
* רוג'ר טיילור: תופים, קולות רקע, שירה בשיר "Calling All Girls", מקלדת אלקטרונית, מכונת תופים
* דייוויד בואי: זמר מוביל וסינתיסייזר בשיר "Under Pressure"
* אריף מרדין: הפקת השיר "Staying Power"
* ריינהולד מק: הפקה, תכנות מקלדת אלקטרונית בשיר "Action This Day"

==קישורים חיצוניים==

==הערות שוליים==

קטגוריה:אלבומי 1982
קטגוריה:אלבומי קווין
קטגוריה:אלבומים באנגלית
קטגוריה:אלבומי חברת אלקטרה רקורדס
קטגוריה:אלבומי חברת EMI
איז'בסק

איז'בסק (ברוסית: Ижевск, באודמורטית: Иж ,Иж кар) היא עיר ברוסיה על נהר איז', יובלו של קאמה, שהוא עצמו יובלו של הוולגה. העיר היא בירת רפובליקת אודמורטיה. שוכנת במרכזו של מזרח החלק האירופאי של רוסיה, סמוך להרי אורל. אוכלוסייתה מונה מעל 600 אלף תושבים. כלכלת העיר מבוססת בעיקר על ייצור כלי נשק, שהידוע מביניהם הוא הקלשניקוב, שהפך גם למזוהה עם העיר והרפובליקה.

== היסטוריה ==
העיר נוסדה בשנת 1760 על אדמותיו של איש קזן מורזה טבקלב על ידי הרוזן פיוטר שובלוב, ידידה של המלכה יקטרינה השנייה. העיר נוסדה במטרה לשמש את בית החרושת לעיבוד ברזל, שנוסד לידה. ליד העיר נבנה ב-1763 סכר על הנהר איז'. ב-1774 נכבשה העיר על ידי ימליאן פוגצ'וב וכל 42 עובדי הנהלת בית החרושת הוצאו להורג. ב-1807 פקד הצאר אלכסנדר הראשון להקים בית חרושת נוסף לכלי נשק, שהוקם באותה שנה. מאז העיר משמשת כאחד המרכזים החשובים לייצור נשק ברוסיה. ב-1824 הגיע הצאר למקום כדי להתרשם מבית החרושת.

בשנים 1984–1987 נקראה בשם אוסטינוב על שמו של שר ההגנה הסובייטי בשנים 1977 - 1984 דמיטרי אוסטינוב.

בעיר ממוקמים מפעלים עיקריים של קונצרן קלשניקוב. 

בשטח העיר הוקם נמל תעופה אליו מגיעות טיסות פנימיות בלבד.

בעיר ישנה קבוצת כדורגל בשם זניט איז'בסק.

==ערים תאומות==

בניין ממשלת הרפובליקה

==קישורים חיצוניים==

* 
* 

*
קטגוריה:רפובליקות של רוסיה: ערי בירה
קטגוריה:אודמורטיה: ערים
קטגוריה:יישובים שהוקמו ב-1760
שמן קנאביס

שמן קנאביס
שמן קנאביס או שמן זרעי קנאביס (Hemp oil, או Hemp seed oil) הוא שמן צמחי, המופק בכבישה קרה מזרעי צמח הקנאביס. שמן ממקור זה מכיל חומצות שומן חיוניות וביחס הנכון והמתאים. השמן מכיל פחות מ-10% חומצות שומן רוויות לעומת יותר מ-90% חומצות שומן לא רוויות.

הרכב החומצות בו הוא 57% חומצת שומן לינולאית (LA) אומגה 6; 19% חומצת שומן לינולנית (LNA) אומגה 3; 12% חומצת שומן אולאית – אומגה 9, 2% GLA (חומצה גמא לינולנית).

שמן זה נמכר באופן חוקי בחנויות טבע ובתי מרקחת.

== יצור שמן הקנאביס ==
שמן זרעי הקנאביס מיוצר מזנים של קנאביס סאטיבה אשר אינם מכילים כמויות משמעותיות של טטראהידרוקנאבינול (THC), היסוד הפסיכו-אקטיבי העיקרי הקיים בצמח הקנאביס. תהליך ייצור זה כולל בדרך כלל ניקוי הזרעים ל-99.99% לפני כבישת השמן. אין THC בתוך זרעי ההמפ, אם כי ניתן למצוא כמויות זעירות של THC בשמן זרעי הקנאביס כאשר חומר צמחי נצמד לזרע במהלך הייצור. הייצור המודרני של שמן הקנאביס, במיוחד בקנדה, הוריד את ערכי ה-THC בהצלחה מאז 1998.<ref></ref> דגימה מוסמכת קבועה של THC בשמן הקנאביס הקנדי מראה כי רמות THC בדרך כלל נמוכות ממגבלת הזיהוי של 4 חלקים למיליון (או 4 מ"ג לק"ג). המגבלה החוקית לתכולת THC במוצרי מזון בקנדה היא 10 חלקים למיליון.<ref></ref> בחלק ממדינות אירופה יש מגבלות של 5 חלקים למיליון, בחלק ממדינות האיחוד אינה קיימת מגבלה כלל.

== תכונות תזונתיות ויתרונות בריאותיים ==
שמן זרעי הקנאביס מוערך בעיקר בזכות תכונותיו התזונתיות ויתרונותיו הבריאותיים. אך על פי שהרכב חומצות השומן שלה מורכב מ-25-35% שמן, זרעי הקנאביס השלמים מורכבים בנוסף מכ־20-25% חלבון, 20-30% פחמימות, ו-10-15% סיבים, יחד עם מגוון מינרלים.

בהתבסס על יתרונותיו הבריאותיים בנוסף לחומצות האמינו והשומן החיוניות המצויים בו, שמן זרעי קנאביס הוא מקור תזונתי שלם. כמו כן, קיימים מרכיבים בתוך השמן שהוכחו כמועילים כפעילות תרופתית. שמן זרעי הקנאביס מכיל חומצה לינולאית (LA) וחומצה לינולנית (LNA) כחומצות השומן הרב בלתי רוויות מסוג אומגה 6 ואומגה 3 (PUFA), בהתאמה. חומצות שומן אלו הן הנחשקות ביותר במיוחד בשל היחסים שבהם הם קיימים, יחס של 3:1 בין לינולאית ללינולנית הוא האופטימלי לתזונה. נוכחות נוספת של חומצה גמא-לינולנית (GLA) בשמן זרעי הקנאביס הופכת את ערכו התזונתי לנחשב ביותר בהשוואה לשמני זרעים אחרים. מספר רב של יתרונות ניתן לייחס לאומגה 3 PUFA המכיל רכיבים נוגדי סרטן ואנטי דלקתיים. בנוסף, אומגה 3 PUFA מסייעת להגדלת קצב חילוף החומרים ומזרזת את שריפת השומן.<ref></ref>

==ראו גם==
* מאכלי קנאביס
* שמן חשיש

== קישורים חיצוניים ==

* 
* 

== הערות שוליים ==

קנאביס
קנאביס
קנאביס
קטגוריה:קנאביס
ההתיישבות העובדת

חברי קבוץ "שחר" בראשית התיישבותם
ההתיישבות העובדת הוא שם כולל, שהיה מקובל בתקופת היישוב (וגם שנים רבות לאחר קום המדינה ועד עתה) לציון תנועות התיישבות ויישובים שהיו קשורים עם מפלגות פועלים ותנועות עובדים בארץ, בעיקר עם תנועת העבודה ובכלל זה עם ההסתדרות וגופים הקשורים לה.

היישובים שנכללו במושג זה היו, רובם ככולם, אגודות שיתופיות חקלאיות כגון: קיבוצים, קבוצות, מושבים ומושבים שיתופיים. מושבות, ערים ויישובים עירוניים, גם אם הזדהו עם ההסתדרות ועם מפלגות הפועלים והיו "מעוזים סוציאליסטיים" (כמו קריית חיים), לא נחשבו חלק מן ההתיישבות העובדת.

==עקרונות==
עקרונות ההתיישבות העובדת כללו:
* התקיימות על עבודה עצמית ואי-ניצול הזולת.
* עזרה הדדית בין חברי היישוב.
* חיי שיתוף (בדרגות שונות).
* סולידריות של כלל ציבור העובדים.
* ציונות (אם כי מספר קטן של יישובים חרדיים לא השתייכו למסגרת ציונית).

אמנם עקרונות ההתיישבות העובדת חייבו עבודה עצמית והימנעות מהעסקת עובדים שכירים, אולם העסקת עובדים שכירים הייתה נהוגה בהתיישבות העובדת במשך שנים רבות, בתחילה בעבודות חקלאיות עונתיות ולאחר מכן גם בעבודות קבועות. דיונים רבים והתלבטויות התקיימו בהתיישבות העובדת בנושא "חיסול העבודה השכירה".

הקיבוצים דגלו בהשקפת עולם של שיתוף מלא, הן בייצור והן בצריכה (הקיצוניים ביותר היו יישובי הקיבוץ הארצי). המושבים השיתופים באו אחריהם וגרסו שיתוף מלא בייצור ויתר חופש לחברים בצריכה. המושבים היו בקצה השני של הקשת והחזיקו בהשקפה לפיה כל משפחה היא יחידה כלכלית נפרדת הקשורה ליתר חברי המושב בכללים של עזרה הדדית.

רוב יישובי ההתיישבות העובדת החזיקו בהשקפת עולם סוציאליסטית וחלק גדול מהם אף הזדהה תקופה ארוכה עם המשטר הסובייטי. עם זאת היו גם יישובים דתיים (ברובם בעלי השקפה סוציאליסטית מתונה) וכן יישובים לא-סוציאליסטים בעלי השקפה ליברלית (יישובי העובד הציוני).

==ארגונים מרכזיים==
יישובי ההתיישבות העובדת השתייכו בעיקר לארגונים הבאים:
* ההסתדרות הכללית של העובדים העברים בארץ ישראל
* הסתדרות הפועל המזרחי
* הסתדרות פועלי אגודת ישראל

תנועות התיישבותיות עיקריות היו:
* הקיבוץ המאוחד
* חבר הקבוצות
* איחוד הקבוצות והקיבוצים
* הקיבוץ הארצי
* הקיבוץ הדתי
* תנועת המושבים
* התנועה הקיבוצית
* האיחוד החקלאי
* יישובי העובד הציוני (קיבוצים ומושבים)
* יישובי פועלי אגודת ישראל

ההתיישבות העובדת היוותה בסיס חשוב של ארגון ההגנה. הפלמ"ח הוקם ביישובי ההתיישבות העובדת ונתמך על ידי היישובים ועל ידי תנועותיהם ההתיישבותיות העיקריות.

==לקריאה נוספת==
* מוטי זעירא, קרועים אנו, זיקתה של ההתיישבות העובדת בשנות העשרים אל התרבות היהודית, ירושלים: הוצאת יד יצחק בן-צבי, תשס"ב-2002.
* עדה שיין, שלמה בר גיל, וישבתם בטח: ניצולי השואה בהתיישבות העובדת, 1955-1945, ירושלים: הוצאת יד ושם, תש"ע 2010.
* גיורא אילון, כך הולכים השותלים, הוצאת אפרסמון, 2023

==קישורים חיצוניים==

==הערות שוליים==

*
קטגוריה:היישוב
קטגוריה:ציונות סוציאליסטית
קטגוריה:תנועת העבודה